** MINISTRIA E TURIZMIT DHE MJEDISIT AGJENCIA KOMBËTARE E BREGDETIT**

**DREJTORIA E FINANCËS DHE SHËRBIMEVE MBËSHTETËSE**

**Lënda:** *Raport përmbledhës për sezonin turistik veror 2021.*

**Drejtuar: Znj. Mirela KUMBARO**

**MINISTËR**

**MINISTRIA E TURIZMIT DHE MJEDISIT**

**Tiranë**

**Përgatiti: z. Ledion LAKO**

**DREJTORI I PËRGJITHSHËM**

**AGJENCIA KOMBËTARE E BREGDETIT**

**Përmbajtja:**

1. **Hyrje**
2. **Ecuria e sezonit turistik veror.**
3. Procesi i lidhjes së kontratave për ushtrimin e veprimtarisë së stacionit të plazhit..................
4. Totali i kontratave për përdorimin e hapësirës për ushtrimin e veprimtarisë së stacionit të plazhit……………………………………………………………………………………….
5. Të ardhurat nga sezoni turistik veror 2021, në raport me sezonin turistik veror 2020..........
6. **Masa të ndërmarra nga AKB, gjatë sezonit turistik veror 2021.**
7. **Monitorime të realizuara nga AKB.**
8. Monitorimi dhe inspektimi i Kushteve dhe Kritereve të Stacioneve të Plazhit…………...
9. Verifikimi i dorëzimit të dokumentacionit shtesë nga strukturat akomoduese pas pajisjes me çertifikatë kategorizimi………………………………………………………………...
10. Informimi dhe Këshillimi i Agjencive të Udhëtimit.............................................................
11. Verifikimi i kushteve dhe kritereve të subjekteve të kategorizuara si Agroturizëm………
12. **Inventarizimi i Zonës Bregdetare.**
13. **Të dhënat sipas Agjencive Rajonale të AKB-së:**
14. Agjencia Rajonale e Bregdetit Lezhë....................................................................................
15. Agjencia Rajonale e Bregdetit Durrës...................................................................................
16. Agjencia Rajonale e Bregdetit Vlorë.....................................................................................
17. Agjencia Rajonale e Bregdetit Sarandë.................................................................................
18. **Hapësirat publike, sipas njësive vendore, Hapësirat publike, sipas njësive vendore, raporti në parcela me sezonin turistik veror 2020:**
19. Problematika të sezonit turistik veror 2021………………………………………………………….
20. Konkluzione …………………………………………………………………………………….......
21. Prioritete……………………………………………………………………………………………..

Agjencia Kombëtare e Bregdetit (më poshtë AKB), në kuadër të sezonit turistik veror 2021, në mbështetje të Ligjit Nr. 93/2015 *“Për Turizmin”*, i ndryshuar, Ligjit Nr. 10433 “*Për Inspektimin në Republikën e Shqipërisë”,* i ndryshuar, Vendimit të Këshillit të Ministrave Nr. 569, datë 17.07 2019 *“Për krijimin dhe mënyrën e organizimit dhe të funksionimit të Agjencisë Kombëtare të Bregdetit”*, i ndryshuar, Vendimit të Këshillit të Ministrave Nr. 171, datë 27.03.2019 Për miratimin e rregullores “*Për kushtet dhe kriteret e ushtrimit të veprimtarisë së stacionit të plazhit”*, i ndryshuar, Ju përcjell bashkëngjitur informacionin si më poshtë vijon:

1. **Hyrje**

AKB gjatë gjithë sezonit turistik ka qenë prezente në terren për monitorimin dhe verifikimin e të gjitha veprimtarive turistike të zhvilluara në zonën bregdetare. Monitorimi u realizua në bashkëpunim dhe me Agjencitë Rajonale të Bregdetit:

* **Agjencia Rajonale Lezhë** (mbuloi zonën nga fshati Adriatik i ish-komunës Fushë/Kuqe i cili ndan me fshatin Ishëm të Durrësit dhe në kufirin verior kufizohet me Lumin Buna, skaji verior i ish-komunës Velipojë);
* **Agjencia Rajonale Durrës** (e cila mbuloi zonën nga Plazhi i Gjirit të Lalzit deri në Plazhin e Divjakës (Laguna e Karavastasë), si dhe plazhin e Pogradecit;
* **Agjencia Rajonale Vlorë** (e cila mbuloi zonën nga grykederdhja e lumit të Semanit (plazhi i Seman) deri në Dhërmi.
* **Agjencia Rajonale Sarandë** (e cila ka kryer monitorimin e të gjithë vijës bregdetare të njohur si Riviera Shqiptare nga Rrugët e Bardha në Palasë deri në Kepin e Stillos kufiri jugor me Greqinë).

1. **Ecuria e sezonit turistik veror.**
2. **Procesi i lidhjes së kontratave për ushtrimin e veprimtarisë së stacionit të plazhit.**

AKB, në kuadër të sezonit turistik veror 2021, si dhe në zbatim të Vendimit të Këshillit të Ministrave Nr. 1172, datë 24.12.2020, Për disa ndryshime dhe shtesa në vendimin Nr. 171, datë 27.03.2019, Për miratimin e rregullores “*Për kushtet dhe kriteret e ushtrimit të veprimtarisë së stacionit të plazhit”*, i ndryshuar, ka vijuar me nënshkrimin e kontratave për përdorimin e hapësirave të plazhit me subjektet në të gjithë zonën bregdetare për subjektet që marrin miratimin përfundimtar nga GTSHA.

Grupi i punës për përgatitjen e kontratave, i ngritur me Urdhër të Drejtorit të Përgjithshëm të AKB-së nr. 20, datë 15.06.2021 *Për ngritjen e grupit të punës për përgatitjen dhe ndjekjen e procesit të nënshkrimit të kontratave me subjektet për ushtrimin e veprimtarisë së stacionit të plazhit”,* ka kontaktuar menjëherë të gjithë subjektet (me e- mail dhe telefon) që kanë marrë miratimin përfundimtar nga GTSHA për nënshkrimin e kontratës, **por një pjesë e konsiderueshme e subjekteve kanë vonesa në procesin e nënshkrimit të marrëveshjes me vrojtuesin e plazhit (shoqëruar me çertifikatën përkatëse të kualifikimit).**

**AKB ka njoftuar përsëri me shkresë zyrtare të gjitha subjektet që nuk kanë nënshkruar ende kontratën për përdorimin e hapësirës së plazhit, që të depozitojnë marrëveshjen e noterizuar me vrojtuesin e plazhit (shoqëruar me certifikatën përkatëse të kualifikimit), në mënyrë që AKB të vijojë më përgatitjen e kontratës.**

1. **Totali i Kontratave për përdorimin e hapësirës për ushtrimin e veprimtarisë së stacionit të plazhit.**

**Deri në datën 15.11.2021 janë lidhur 1107 kontrata për përdorimin e hapësirës për ushtrimin e veprimtarisë së stacionit të plazhit, me një total prej 1476parcela plazhi:**

|  |  |  |  |  |  |
| --- | --- | --- | --- | --- | --- |
| BASHKIA | Kontrata | | BASHKIA | Parcela | |
| **Miratuar** | **Lidhur** | **Miratuar** | **Lidhur** |
| SHKODËR | **63** | **63** | **SHKODËR** | **88** | **88** |
| LEZHË | **137** | **123** | **LEZHË** | **256** | **234** |
| DURRËS | **246** | **204** | **DURRËS** | **413** | **352** |
| KAVAJË | **100** | **92** | **KAVAJË** | **166** | **147** |
| RROGOZHINË | **67** | **55** | **RROGOZHINË** | **67** | **55** |
| DIVJAKË | **15** | **11** | **DIVJAKË** | **15** | **11** |
| POGRADEC | **51** | **48** | **POGRADEC** | **55** | **50** |
| FIER | **77** | **71** | **FIER** | **78** | **71** |
| VLORË | **163** | **144** | **VLORË** | **178** | **155** |
| HIMARË | **174** | **163** | **HIMARË** | **189** | **176** |
| SARANDË | **138** | **133** | **SARANDË** | **142** | **136** |
| Totali | **1231** | **1107** | **Totali** | **1647** | **1476** |

* **Shënim: Të dhënat e detajuara janë pasqyruar në Aneksin I të këtij materiali.**
* **Të gjithë subjektet (1231 subjekte) e miratuara nga GTSHA për nënshkrimin e kontratës për ushtrimin e veprimtarisë së stacionit të plazhit, kanë kryer pagesën për ushtrimin e kësaj veprimtarie, pranë njësive vendore përkatëse, si institucione përfituese të këtyre të ardhurave, pas procesit të negocimit të sipërfaqes së plazhit dhe përgatitjes së planvendosjes nga këto njësi vendore, për secilin subjekt.**
* **Edhe subjektet që janë ende në proces (138 subjekte) për lidhjen e kontratës për ushtrimin e veprimtarisë së stacionit të plazhit, për sezonin turistik veror 2021, kanë realizuar pagesën e plotë pranë njësive të qeverisjes vendore.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Kontrata për ushtrimin e veprimtarisë së stacionit të plazhit të miratuara në vitin 2021, të ndara sipas kohëzgjatjes në vite të kontratave, deri ne datën 08.10.2021:** | | | | | | | |
| **KONTRATA TË MIRATUARA - 2021** | | **KOHËZGJATJA (VITE)** | | | | | |
| **1** | **2** | **3** | **4** | **5** | ***Totali sipas njësive vendore*** |
| **BASHKIA** | **SHKODËR** | **6** | **23** | **15** | **0** | **19** | **63** |
| **LEZHË** | **39** | **50** | **7** | **0** | **41** | **137** |
| **DURRËS** | **116** | **49** | **13** | **0** | **68** | **246** |
| **KAVAJË** | **25** | **27** | **6** | **0** | **42** | **100** |
| **RROGOZHINË** | **13** | **6** | **6** | **0** | **42** | **67** |
| **DIVJAKË** | **6** | **8** | **0** | **0** | **1** | **15** |
| **POGRADEC** | **11** | **23** | **5** | **0** | **12** | **51** |
| **FIER** | **2** | **75** | **0** | **0** | **0** | **77** |
| **VLORË** | **71** | **10** | **39** | **2** | **41** | **163** |
| **HIMARË** | **41** | **16** | **45** | **1** | **71** | **174** |
| **SARANDË** | **67** | **16** | **10** | **1** | **44** | **138** |
| ***Totali për vijën bregdetare*** | | **397** | **303** | **146** | **4** | **381** | **1231** |

1. **Të ardhurat nga sezoni turistik veror 2021, në raport me sezonin turistik veror 2020:**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Bashkia** | **Sezoni turistik veror 2019 (aplikimet për stacione plazhi, pranë njësive vendore)** | **Sezoni turistik veror 2020 (fillimi i aplikimit on-line për stacione plazhi, n.p.m e-Albania)** | **Rritja/Ulja në përqindje 2019-2020** | **Sezoni turistik veror 2021 (aplikimi online për stacione plazhi, n.p.m e-Albania)** | **Rritja/Ulja në përqindje 2020-2021** |
| **1.** | **Lezhë** | 28,438,000.00 | 32,632,021.00 | 14.75% | 39,649,390.00 | 21.50% |
| **2.** | **Shkodër** | 31,047,000.00 | 38,769,850.00 | 24.87% | 31,480,010.00 | -18.80% |
| **3.** | **Durrës** | 48,407,050.00 | 75,122,605.00 | 55.19% | 78,190,323.00 | 4.08% |
| **4.** | **Kavajë** | 31,754,700.00 | 27,771,000.00 | -12.55% | 40,006,400.00 | 44.06% |
| **5.** | **Rrogozhinë** | 16,247,800.00 | 17,554,200.00 | 8.04% | 30,751,800.00 | 75.18% |
| **6.** | **Divjakë** | 2,417,412.00 | 3,720,000.00 | 53.88% | 4,612,000.00 | 23.98% |
| **7.** | **Pogradec** | 2,440,000.00 | 2,886,000.00 | 18.28% | 4,505,000.00 | 56.10% |
| **8.** | **Fier** | 3,412,000.00 | 4,254,550.00 | 24.69% | 4,699,997.00 | 10.47% |
| **9.** | **Vlorë** | 32,000,000.00 | 28,700,000.00 | -10.31% | 31,900,000.00 | 11.15% |
| **10.** | **Sarandë** | 39,000,000.00 | 52,788,305.00 | 35.35% | 56,977,200.00 | 7.94% |
| **11.** | **Himarë** | 45,000,000.00 | 40,000,000.00 | -11.11% | 92,000,000.00 | 130.00% |
| **TOTALI** | | **280,163,962.00** | **324,198,531.00** | **15.72%** | **414,772,120.00** | **27.94%** |
| **Diferencat në vlerë arkëtimesh në lëkë** | | **viti bazë** | **44,034,569.00**  **(2020 vs. 2019)** |  | **90,573,589.00**  **(2021 vs. 2020)** |  |
| **Diferencat në vlerë arkëtimesh në përqindje %** | | **viti bazë** | **15.72%**  **(2020 vs. 2019)** |  | **27.94%**   1. **2020)** |  |

1. **Masa të ndërmarra nga AKB, gjatë sezonit turistik veror 2021.**
2. Janë depozituar pranë Njësive Vendore përkatëse, Prefekturave, Drejtorive Vendore të Policisë, për dijeni Drejtorisë së Përgjithshme të Policisë së Shtetit, Ministrisë së Turizmit dhe Mjedisit, informacioni i përcjellë në AKB nga Ministria e Turizmit dhe Mjedisit, *mbi subjektet që nuk kanë proceduar me ngarkimin e pagesës apo planvendosjes nga ana e subjekteve aplikues dhe informacioni mbi parcelat e plazhit të pa aplikuara, për të cilat duke qenë se nuk mund të lidhen kontrata, referuar pikës 11, neni 14, të VKM-së 1172/2020, sipas parashikimeve të kësaj rregullore, kthehen në plazhe publike,* në funksion të garantimit të këtyre sipërfaqeve për përdorim të lirë nga të gjithë pushuesit, si dhe lirimin e tyre në rast zënie të këtyre parcelave.
3. Me urdhër të Drejtorit të Përgjithshëm të AKB-së nr. 29, datë 16.06.2021 *Për “Plotësimin e aktit të konstatimit mbi kriteret dhe standartet në subjektet që ushtrojnë veprimtarinë e stacionit të plazhit”,* ka filluar monitorimi në terren i subjekteve që ushtrojnë veprimtarinë e stacionit të plazhit, në lidhje me kriteret dhe standartet e ofruara nga ana e tyre, proces i cili është realizuar në bashkëpunim me Agjencitë Rajonale të Bregdetit Lezhë, Durrës, Vlorë dhe Sarandë.
4. AKB i ka kërkuar të gjitha njësive vendore dhe prefektuarave përkatëse, të marrin masat për respektimin e detyrimeve që burojnë nga VKM 1172/2020, lidhur medorëzimin e hapësirës së plazhit, i cili bëhet, brenda 10 (dhjetë) ditëve nga data e nënshkrimit të kontratës, ku topografi i njësisë përkatëse të vetëqeverisjes vendore ndan me procesverbal në terren koordinatat e stacionit të plazhit dhe njofton policinë bashkiake për monitorimin e veprimtarisë dhe një kopje e procesverbalit depozitohet pranë zyrës qendrore të AKB-së brenda 10 (dhjetë) ditëve nga momenti hartimit të tij”,si dhemarrjen e masave për vendosjen e sinjalistikës dalluese në plazhet publike, sipas hartës së miratuar nga Komiteti i Menaxhimit të Sezonit, bazuar në propozimet e njësive të vetëqeverisjes vendore, në funksion të garantimit të këtyre sipërfaqeve për përdorim të lirë nga të gjithë pushuesit.
5. Ndër të tjera, në AKB, gjatë gjithë vitit, por veçanërisht gjatë sezonit turistik, janë paraqitur një numër i konsiderueshëm kërkesash dhe ankesash nga subjekte dhe qytetarë të ndryshëm, të cilat janë verifikuar dhe trajtuar nga AKB, brenda afateve të përcaktuara. Në detaje, informacioni është i pasqyruar në Aneksin II të këtij materiali.
6. Gjatë vitit 2021, Drejtoria për Sigurimin e Zhvillimit të Qëndrueshëm të Turizmit dhe Zonave Bregdetare, AKB, u fokusua në verifikimet dhe inspektimet e stacioneve të plazhit, verifikimin e strukturave akomoduese, informimin e agjencive të udhëtimit dhe subjekteve që ushtrojnë veprimtari agroturistike etj.
7. **Monitorime të realizuara nga AKB.**

* **Monitorimi dhe inspektimi i Kushteve dhe Kritereve të Stacioneve të Plazhit.**

Në zbatim të Urdhërit të Drejtorit të Përgjithshëm të Agjencisë Kombëtare të Bregdetit nr. 29, datë 16.07.2021 *“Për plotësimin e aktit të konstatimit mbi kriteret dhe standartet në subjektet që ushtrojnë veprimtarinë e stacionit të plazhit”,* u realizua monitorimi i operatorëve ekonomikë që ushtrojnë këtë aktivitet në Bashkitë Durrës, Kavajë, Rrogozhinë, Divjakë, Pogradec, Fier, Lezhë, Vlorë, Shkodër, Himarë dhe Sarandë lidhur me monitorimin e stacioneve të plazhit mbi plotësimin e kritereve dhe standardeve të përcaktuara në VKM 171/2019.

Në total janë monitoruar **751** subjekte që ushtrojnë veprimtarinë si stacion plazhi në 949 parcela përgjatë vijës bregujore.

*Subjektet e verifikuara sipas Bashkive*

* Siç vihet re në grafik, pjesën më të madhe të monitorimeve e zë Bashkia Himarë me 149 subjekte dhe pas saj Bashkia Durrës me 122 subjekte.

Inspektorët e Drejtorisë për Sigurimin e Zhvillimit të Qëndrueshëm të Turizmit dhe Zonave Bregdetare, AKB, kanë informuar dhe ndërgjegjësuar subjektet mbi rëndësinë dhe detyrimin që kanë për të zbatuar me rigorozitet të gjitha kushtet e kriteret e përcaktuara në ligj.

Gjithashtu kanë informuar të gjithë subjektet të cilët kishin paqartësi apo mangësi për proçesin për tu pajisur më kontratë për shfrytëzimin e hapësirës publike si stacion plazhi.

* Me urdhër të Drejtorit të Përgjithshëm të AKB-së nr. 32, datë 22.07.2021 *Për “Inspektimin e veprimtarisë e stacionit të plazhit dhe verifikimin e plazheve publike”,* është realizuar procesi i inspektimit, në të gjithë zonën bregdetare dhe liqenore, si dhe verifikimi i plazheve publike, lidhur me kriteret dhe standartet e ofruara dhe situatën me sinjalistikën e plazheve publike.
* Detyrat e grupit të punës, gjatë këtij procesi, kanë konsistuar në:

1. *Verifikimin e pajisjes së subjekteve me kontratën e përdorimit të hapësirës së plazhit sipas pikës 1/ neni 64/ Ligji 93/2015 “Për Turizmin”, i ndryshuar;*
2. *Verifikimin e respektimit të kushteve dhe kritereve sipas Vendimit të Këshillit të Ministrave Nr. 171, datë 27.03.2019 Për miratimin e rregullores “Për kushtet dhe kriteret e ushtrimit të veprimtarisë së stacionit të plazhit”, i ndryshuar;*
3. *Verifikimin e plazheve publike, sipas hartës së miratuar nga Komiteti i Menaxhimit të Sezonit Turistik dhe parcelave të paaplikuara, të cilat kthehen në plazhe publike.*

* U kontrolluan në total **68** subjekte, nga të cilat 18 kontrolle dhe 50 inspektime.
* Janë vendosur gjithsej **40** masa administrative, nga të cilat **13** gjoba dhe **27** paralajmërime.
* Për shkak të konstatimit pa kontratë për përdorimin e hapësirës së plazhit, ndaj 13 subjekteve u vendos masë administrative gjobë sipas nenit 71/ pika 1, gërma g, të Ligjit 93/2015 “Për Turizmin”, për shkak të moszbatimit të afatit të lënë lidhur me kriteret apo plotësimin e dokumentacionit, ndaj 1 subjekti u vendos masë administrative gjobë sipas Nenit 54, të Ligjit 10433 “Për Inspektimin në Republikën e Shqipërisë”, për shkak të konstatimit të ushtrimit të veprimtarisë pa çertifikatën e udhërrëfyesit turistik, ndaj 1 subjekti u vendos masë administrtive gjobë sipas Nenit 71/ pika 1, gërma e, të Ligjit 93/2015 “Për Turizmin”.
* Për shkak të mosplotësimit të kushteve dhe kritereve të VKM nr 171, datë 27.03.2019, ndaj 27 subjekteve u vendos masa administrative “Paralajmërim”sipas Nenit 48/1, të Ligjit 10433 “Për Inspektimin në Republikën e Shqipërisë”.
* Vlera në lekë e të gjithave masave të vendosura është **2,600, 000 ALL.**
* Lidhur me masat administrative “Paralajmërim” të vendosura nga inspektimet, AKB do të marrë masat e duhura duke i përfshirë për verifikim dhe inspektim në planin e inspektimeve të vitit 2022.

Nga ky proces, janë evidentuar të dhënat si më poshtë vijon:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. | Bashkia | Veprimtaria | Nr. kontrollesh gjithsej | Inspektime | Masa administrative | Gjoba (për mungesë kontrate të stacionit të plazhit) | Vlera e gjobave në lekë | Paralajmërime (për mospërmbushje kriteresh të VKM-së 171/2019) |
| 1. | Himarë | Stacion Plazhi | 6 | 4 | 4 | 3 | 600,000 | 1 |
| 2. | Vlorë | Stacion Plazhi | 18 | 2 | 2 | 2 | 400,000 |  |
| 3. | Sarandë | Stacion plazhi | 12 | 12 | 11 | 2 | 400,000 | 9 |
| 4. | Pogradec | Stacion Plazhi | 8 | 8 | 7 | 1 | 200,000 | 6 |
| 5. | Lezhë | Stacion Plazhi | 7 | 7 | 5 | 1 | 200,000 | 4 |
| 6. | Shkodër | Stacion Plazhi | 3 | 3 | 3 |  |  | 3 |
| 7. | Fier | Stacion Plazhi | 2 | 2 | 2 |  |  | 2 |
| 8. | Rrogozhinë | Stacion Plazhi | 3 | 3 |  |  |  |  |
| 9. | Kavajë | Stacion Plazhi | 4 | 4 | 2 | 2 | 400,000 |  |
| 10. | Durrës | Stacion Plazhi | 5 | 5 | 4 | 2 | 400,000 | 2 |
| TOTALI | | | **68** | **50** | **40** | **13** | **2, 600, 000** | **27** |

*Përmbledhja e kontrolleve të stacioneve të plazhit për 2021*

1. **Verifikimi i dorëzimit të dokumentacionit shtesë nga strukturat akomoduese pas pajisjes me çertifikatë kategorizimi.**

Referuar Vendimit të Këshillit të Ministrave nr. 730, datë 20.10.2016 “*Për miratimin e rregullores për kushtet, kriteret, tarifat, afatet dhe procedurën për klasifikimin e strukturave akomoduese”,* i ndryshuar, Urdhërit të Ministrit të Turizmit dhe Mjedisit nr. 267, Nr. prot. 6904, datë 24.07.2019 *“Mbi miratimin e rregullores për mënyrën, kriteret dhe procedurat e kategorizimit të stukturave akomoduese”,* ndryshuar me Urdhërin nr. 18, Nr. prot. 588, datë 17.01.2020 “Për disa shtesa dhe ndryshime në Urdhrin nr. 267, datë 24.07.2019, *“Mbi miratimin e rregullores për mënyrën, kriteret dhe procedurat e kategorizimit të stukturave akomoduese”,* dhe Urdhërit të Drejtorit të Përgjithshëm të AKB-së Nr. 3, Nr. prot 37, datë 15.01.2021 “*Verifikimi i dorëzimit të dokumentacionit shtësë nga strukturat akomoduese pas pajisjes me certifikatë kategorizimi”,* u ngritën grupet e punës në terren të AKB-së.

Në total janë verifikuar **426 (rreth 81%)** subjekte nga lista e vënë në dispozicion prej **526 subjekteve**, duke informuar subjektet mni plotësimin e dokumentacionit të munguar të nëvojshëm, pas pajisjes me çertifikatën e kategorizimit.

Proçesi i verifikimit ndikoi në nxitjen e subjekteve për tëplotësuar dokumentacionin e munguar duke qënë gjithashtu në kontakt të vazhdueshëm me ta.

|  |  |  |  |
| --- | --- | --- | --- |
| Nr. | Qarku | Subjekte në total për tu verifikuar | Subjektet e verifikuara |
| 1. | **Gjirokastër** | 7 | 3 |
| 2. | **Tiranë** | 129 | 126 |
| 3. | **Vlorë** | 110 | 108 |
| 4. | **Sarandë** | 35 | 35 |
| 5. | **Fier** | 5 | 5 |
| 6. | **Elbasan** | 23 | 23 |
| 7. | **Korçë** | 51 | 23 |
| 8. | **Berat** | 5 | 5 |
| 9. | **Lezhë** | 32 | 18 |
| 10. | **Shkodër** | 54 | 31 |
| 11. | **Durrës** | 57 | 49 |
| 12. | **Dibër** | 10 |  |
| 13. | **Kukës** | 8 |  |
|  | **Total** | 526 | 426 |

*Subjektet e informuara mbi plotësimin e dokumentacionit sipas Qarqeve*

1. **Informimi dhe Këshillimi i Agjencive të Udhëtimit.**

Në zbatim të Urdhërit të Drejtorit të Përgjithshëm të AKB-së nr. 13, datë 14.05.2021, *“Për Informimin dhe këshillimin e agjencive të udhëtimit”,* janë informuar në total **379** subjekte, lidhur me respektimin e kërkesave ligjore të përcaktuara në Ligjin Nr. 93/2015 *“Për Turizmin”,* i ndryshuar dhe VKM Nr. 709, datë 12.10.2016 *“Për miratimin e rregullores për kërkesat dhe kriteret për ushtrimin e veprimtarisë së Agjencisë së Udhëtimit”:*

*Subjektet e informuara sipas Bashkive*

Proçesi i informimit dhe këshillimit të agjencive të udhëtimit u realizua në funksion të ndërgjegjësimit të subjekteve që ushtojnë aktivitet si agjenci udhëtimi. Duke qenë se viti 2020-2021 ka qenë një vit i vështirë për operatorët ekonomikë që ushtrojnë aktivitet në fushën e turizmit e vecanërisht për agjencitë e udhëtimit, ky proces synoi nxitjen e subjekteve për të ofruar një shërbim më të formalizuar dhe të standardizuar. Njëkohësisht procesi i informimit dhe këshillimit i shërben përditësimit të bazës së të dhënave për subjektet qe ushtrojnë aktivitet si agjenci udhëtimi.

1. **Verifikimi i kushteve dhe kritereve të subjekteve të kategorizuara si Agroturizëm.**

Gjatë muajve Qershor – Korrik 2021, në zbatim të Urdhërit të Drejtorit të Përgjithshëm të AKB-së nr. 19, datë 15.06.2021 *“Për Informimin dhe këshillimin e subjekteve që ushtrojnë veprimtari pritëse si “agroturizëm”,* janë informuar në total **28** subjekte lidhur me respektimin e kërkesave ligjore të përcaktuara në Ligjin Nr. 93/2015 *“Për Turizmin”*, i ndryshuar dhe VKM Nr. 22, datë 12.01.2018 *“Për miratimin e kritereve e të procedurave për certifikimin e veprimtarisë së agroturizmit dhe ndërtimin e strukturave/objekteve në funksion të tij”.* Në grafikun e mëposhtëm, paraqitet shpërndarja e subjekteve sipas zonave:

*Subjektet e informuara sipas Bashkive*

Proçesi i informimit dhe këshillimit të subjekteve që ushtrojnë veprimtari pritëse si “agroturizëm” u realizua në funksion të ndërgjegjësimit të tyre për të zhvilluar aktivitetin në përputhje me kriteret ligjore. Ky proces synoi nxitjen e subjekteve për të ofruar një shërbim më të formalizuar dhe të standardizuar. Njëkohësisht procesi i informimit dhe këshillimit i shërben përditësimit të bazës së të dhënave për subjektet qe ushtrojnë aktivitet “agroturizëm”, që shërben si pikënisje e inspektimit në terren në vazhim.

1. **Inventarizimi i Zonës Bregdetare.**

Bazuar në ligjin Nr. 93/2015 *“Për Turizmin”* i ndryshuar, Vendimin e Këshillit të Ministrave Nr. 569, datë 17.07.2019 “*Për krijimin dhe mënyrën e organizimit dhe të funksionimit të Agjencisë Kombëtare të Bregdetit*”, Urdhërin e Drejtorit të Përgjithshëm të AKB-së Nr. 57 datë 29.10.2020 “*Për mbikqyrjen e punës së Agjencive Rajonale të Bregdetit*” dhe Urdhërin nr. 58 datë 30.10.2020 “*Për krijimin dhe përditësimin e inventarit kombëtar të zonës bregdetare*”, Drejtoria e Performancës dhe Menaxhimit të Integruar të Zonave Bregdetare, AKB, në bashkëpunim me Agjencitë Rajonale të Bregdetit ka realizuar procesin e krijimit të Inventarit Kombëtar të Zonës Bregdetare.

Inventarizimi i veprimtarive turistike të zonës bregdetare konsiston në plotësimin e dosjeve fizike (foto të subjektit, dokumenta plotësues nëse ka), dosjes dixhitale (dosje me informacione të mbledhura të hedhur në hartë me pozicionin përkatës) dhe fletës së inventarizimit, ҫka bën të mundur krijimin e një harte dixhitale ku pasqyrohen subjektet që operojnë në fushën e turizmit.

Në kuadër të këtij procesi Drejtoria e Performancës dhe Menaxhimit të Integruar të Zonave Bregdetare në AKB, ka realizuar takime me Agjencitë Rajonale të Bregdetit, për të dhënë udhëzimet e nevojshme për kryerjen e procesit të punës, në lidhje me plotësimin e dosjeve fizike, dixhitale dhe fletës së inventarizimit, ka mbikqyrur gjithashtu edhe procesin e inventarizimit në terren, si dhe ka përfunduar hedhjen e dosjeve fizike të inventarizimit në format dixhital për të përftuar një hartë përmbledhëse me subjektet turistike në zonën bregdetare.

Inventarizimi është kryer në zonat bregdetare si më poshtë:


* Bashkia Shkodër: Zona e Velipojës dhe Baks-Rrjoll;
* Bashkia Lezhë: Zona e Shëngjinit, Vainit dhe Tales;
* Bashkia Kurbin: Zona e Patokut;
* Bashkia Durrës: Zona e Shkëmbit të Kavajës, Plazhi i Madh, Currila, Kallm, Sektori Rinia, Gjiri i Lalzit, Hamallaj;
* Bashkia Kavajë: Zona e Qerretit, Plazhi Karpen, Plazhi i Gjeneralit, Mali i Robit, Zona e Golemit;
* Bashkia Rrogozhinë: Zona e Spillesë;
* Bashkia Vlorë: Zona e Orikumit, Zona e Radhimës, Uji i Ftohtë, Lungomare, Plazhi i Vjetër, Nartë dhe Zvërnec;
* Bashkia Fier: Zona Seman dhe Darëzezë;
* Bashkia Sarandë: Zona e Ksamilit, Sarandë dhe Berdeneshit;
* Bashkia Himarë: Bunec, Lukovë, Porto Palermo, Qeparo, Borsh, Potam, Himarë, Llaman, Livadh, Jalë, Dhërmi, Perivol, Palasë.

Lidhur me subjektet që janë inventarizuar në periudhën Nëntor 2020 – Maj 2021, informacioni paraqitet i përmbledhur si më poshtë:

|  |  |  |  |  |  |
| --- | --- | --- | --- | --- | --- |
| Bashkia | Subjekte të inventarizuar | Tipologjia | Adresa | Koordinanta gjeografike | Statusi |
| Shkodër | 559 | Struktura akomoduese: 351  Struktura shërbimi: 208 | Identifikuar: 559 | Identifikuar: 559 | Hapur: 26  Mbyllur: 533 |
| Lezhë | 389 | Struktura akomoduese: 133  Struktura shërbimi: 256 | Identifikuar: 389 | Identifikuar: 389 | Hapur: 92  Mbyllur: 297 |
| Kurbin | 17 | Struktura akomoduese: 2  Struktura shërbimi: 15 | Identifikuar:17 | Identifikuar: 17 | Hapur: 12  Mbyllur: 5 |
| Durrës | 559 | Struktura akomoduese: 168  Struktura shërbimi: 391 | Identifikuar: 559 | Identifikuar: 559 | Hapur: 248  Mbyllur: 311 |
| Kavajë | 207 | Struktura akomoduese: 101  Struktura shërbimi: 106 | Identifikuar: 207 | Identifikuar: 207 | Hapur: 67  Mbyllur: 140 |
| Rrogozhinë | 77 | Struktura akomoduese: 31  Struktura shërbimi: 46 | Identifikuar: 77 | Identifikuar: 77 | Hapur: 11  Mbyllur: 66 |
| Vlorë | 583 | Struktura akomoduese: 213  Struktura shërbimi: 370 | Identifikuar: 583 | Identifikuar: 583 | Hapur:167  Mbyllur:416 |
| Fier | 61 | Struktura akomoduese: 0  Struktura shërbimi: 61 | Identifikuar: 61 | Identifikuar: 61 | Hapur: 1  Mbyllur: 60 |
| Sarandë | 683 | Struktura akomoduese: 384  Struktura shërbimi: 299 | Identifikuar: 683 | Identifikuar: 683 | Hapur: 42  Mbyllur: 641 |
| Himarë | 491 | Struktura akomoduese: 294  Struktura shërbimi: 197 | Identifikuar:  491 | Identifikuar:  491 | Hapur: 0  Mbyllur: 491 |

|  |  |  |  |  |  |
| --- | --- | --- | --- | --- | --- |
|  | Subjekte të inventarizuar | Tipologjia | Adresa | Koordinanta gjeografike | Statusi |
| Totali | **3626** | **Struktura akomoduese: 1677**  **Struktura shërbimi: 1949** | **3626** | **3626** | **Hapur: 666**  **Mbyllur: 2960** |

* 1. Nga informacioni i paraqitur në tabelën më sipër rezulton se 46% e subjekteve të inventarizuar janë struktura akomoduese, ndërsa 56% janë struktura shërbimi.
  2. Gjithashtu, ka rezultuar se pjesa më e madhe e subjekteve që operojnë në zonën bregdetare, në periudhën nga nëntori në maj (pra jashtë sezonit turistik veror) janë të mbyllura.
  3. Si rezultat i këtij procesi është krijuar një hartë digjitale (në Google earth) me subjektet të cilat operojnë në fushën e turizmit në gjithë zonën bregdetare.



1. **Të dhënat sipas Agjencive Rajonale të AKB-së:**
2. Agjencia Rajonale e Bregdetit Lezhë, nën juridiksionin e së cilës kanë qenë Bashkia Lezhë dhe Bashkia Shkodër.

Punonjësit e Agjencisë Rajonale të Bregdetit Lezhë (më poshtë ARB Lezhë) kanë kryer:

1. Monitorimin dhe plotësimin e aktit të konstatimit të të gjitha stacioneve të plazhit;
2. Verifikimin e parcelave që shërbejnë si plazhe publike për sezonin turistik veror 2021.
   * Gjatë plotësimit të akt-konstatimeve në stacionet e plazhit është vë një përmirësim i dukshëm i kushteve dhe kritereve nga ana e subjekteve në krahasim me sezonet e kaluara.
   * Po ashtu është konstatuar edhe një prezencë e shtuar e Bashkisë Lezhë në menaxhimin e përgjithshëm të territorit, veçanërisht me pastrimin e territorit, ku mekanizmi i ndërtuar prej kësaj të fundit e ka përmirësuar dukshëm gjëndjen e pastertisë në zonën e plazhit.
   * Nga ana e Bashkisë Lezhë janë marrë masa edhe për zgjidhjen e problematikës së parkimit të automjeteve, ku këtë vit janë përcaktuar zonat se ku lejohet parkimi (pavarësisht se këto të fundit nuk janë të mjaftueshme për zgjidhjen përfundimtare të këtij problemi).
   * Nga ana tjetër vijon të mbetet shqetësuese, situata me shitësit ambulantë në territorin e plazhit.
   * Nga monitorimet e zhvilluara nga ana e ARB Lezhë është konstatuar se asnjë nga parcelat e destinuara për të qenë plazhe publike nuk është zënë në mënyrë të paligjshme nga ana e subjekteve private.
   * Po ashtu është konstatuar një përmirësim i dukshëm i kushteve të plazheve publike në krahasim me sezonet e kaluara, si rezultat i masave të ndërmarra nga Bashkia Lezhë. Ky përmirësim i kushteve në përgjithësi i plazheve publike dhe në veçanti garantimi i pastërtisë në këto plazhe, ka sjellë edhe frekuentimin më të lartë të këtyre të fundit nga ana e pushuesve.
   * Në plazhet publike vijon të mbetet shqetësuese problematika me plotësimin e kritereve të sigurisë (pikave të vrojtimit dhe prania e vrojtuesve të çertifikuar).
   * Problem mbetet dhe numri i pamjaftueshëm i vrojtuesve të çertifikuar. Element i cili ndikoi dhe në lidhjen e kontratave për ushtrimin e veprimtarisë së stacionit të plazhit nga AKB dhe subjektet përkatëse, me përfitues njësitë vendore, pavarsisht se pagesa nga ana e subjekteve është realizuar e plotë.
3. Agjencia Rajonale e Bregdetit Durrës, nën juridiksionin e së cilës kanë qenë Bashkia Durrës, Bashkia Kavajë, Bashkia Rrogozhinë, Bashkia Divjakë, Bashkia Pogradec.

Punonjësit e Agjencisë Rajonale të Bregdetit Durrës (më poshtë ARB Durrës) kanë kryer:

1. Monitorimin dhe plotësimin e aktit të konstatimit të të gjitha stacioneve të plazhit;
2. Verifikimin e parcelave që shërbejnë si plazhe publike për sezonin turistik veror 2021.
   * Gjatë plotësimit të akt-konstatimeve në stacionet e plazhit është vë një përmirësim i kushteve dhe kritereve nga ana e subjekteve në krahasim me sezonet e kaluara, si dhe është konstatuar përmirësimi i infrastrukturës në zonat bregdetare dhe zonën ranore, nga ana e njësive vendore.
   * Gjatë monitorimit të vijës bregdetare, në disa plazhe kanë paraqitur problematikë grumbullimet e mbetjeve të ardhura nga deti (guraleca, leshterik, alga etj), si dhe evidentimi i grumbullimit të mbeturinave urbane;
3. Agjencia Rajonale e Bregdetit Vlorë, nën juridiksionin e së cilës kanë qenë Bashkia Vlorë dhe Bashkia Fier.

Punonjësit e Agjencisë Rajonale të Bregdetit Vlorë (më poshtë ARB Vlorë) kanë kryer:

1. Monitorimin dhe plotësimin e aktit të konstatimit të të gjitha stacioneve të plazhit;
2. Verifikimin e parcelave që shërbejnë si plazhe publike për sezonin turistik veror 2021.
   * Gjatë plotësimit të akt-konstatimeve në stacionet e plazhit është vë një përmirësim i kushteve dhe kritereve nga ana e subjekteve në krahasim me sezonet e kaluara.
   * Janë monitoruar rregullisht në bazë të planeve mujore të punës vija bregdetare, duke përfshirë të gjitha plazhet që mbulohen nga ARB Vlorë.
   * Gjatë gjithë sezonit turistik veror 2021 janë mbajtur kontakte dhe janë realizuar takime me përfaqësues të Bashkisë Vlorë dhe Komitetin Teknik të Turizmit, nën drejtimin e Prefektit të Qarkut Vlorë dhe Fier, si dhe përfaqësues të Drejtorisë Vendore të Policisë Vlorë, për koordinimin ndërinstitucional, objektivat, problematikat, mënyrën e lidhjes së kontratave të plazhit nga subjektet e ndryshme, takimet task-force etj, me qëllim ofrimin e asistencës për mbarëvajtjen e sezonit turistik veror 2021.
   * Në plazhin Jonufër, gjatë këtij sezoni jane konstatuar problematika me vendosjen e elementëve ndarës të llojeve gardhe druri.
   * Ka ende **problematika në hartat e miratuara**. Sipërfaqet në terren nuk përputhen me sipërfaqet në aplikim ose ka mbivendosje.
   * Zjarrvënia e qëllimshme pranë Karaburunit ishte gjithashtu shqetësuese gjatë muajit gusht.
   * Gjatë këtij sezoni ka vijuar të paraqesë problematikë prania e trafikut në afërsi të tunelit në zonën e quajtur “Uji i Ftohtë’’.
   * Ka ndotje plastike përgjatë rrugës që të con në plazhin e Zvërnecit, si dhe mbetje inerte.
   * Gjatë natës mungon ndriçimi dhe infrastruktura rrugore është tejet e dëmtuar për në plazhin e Zvërnecit.
   * Mungojnë vrojtuesit e çertifikuar, tabelat dhe kriteret në disa nga plazhet publike.
3. Agjencia Rajonale e Bregdetit Sarandë, nën juridiksionin e së cilës kanë qenë Bashkia Sarandë dhe Bashkia Himarë.
   * Nga monitorimi i kryer nga ana jonë në subjektet e miratura për ushtrimin e aktivitetit të stacionit të plazhit për Bashkinë e Sarandës është konstatuar si më poshtë vijon**:**
   * Në përgjithësi subjektet respektojnë pjesën e hapësirës mes çadrave dhe nga vija e ujit;
   * Subjektet kanë qenë të pajisur me kulla vrojtimi, por mungojnë elementët e saj;
   * Subjektet në përgjithësi kanë rrethuar hapësirat ujore për notim.
   * Pastrimi i mbetjeve urbane edhe pse ka përmirësime, përsëri nuk është në nivelet e duhura;
   * Në vijën bregdetare që shtrihet në veri të “Gjirit të Baxhos” ka patur vazhdimisht ndërhyrje me gërmim dhe thyerje të shkembit, mbushje të detit me baza dhe materiale inerte, ndërtim të moleve artificiale si ndëtim mur guri, tarraca etj.
   * Një problem shqetësues është lëvizja pa kriter dhe me shpejtësi jashtë kushteve të lejueshme të mjeteve lundruese argëtuese nga plazhet e Ksamilit në drejtim të ishujve.

**Lidhur me plazhet nën juridiksionin e Bashkisë Himarë:**

* 1. **Plazhi Bunec:**
* Nga monitorimi në plazhin e Bunecit është konstatuar se përgjithësisht subjektet respektojnë pjesën e hapësirës mes çadrave dhe nga vija e ujit;
* Krahasuar me vitin e kaluar ka pasur përmirësim në plotësimin e kritereve të sigurisë (bova, pika vrojtimi);
* Mungojnë tabelat informuese për vendparkimet dhe korridoret e hyrjes dhe të daljes së mjetëve lundruese argëtuese;
* Subjektet vijojnë të shprehin shqetësime për mungesën e infrastrukturës, mungesën e energjisë elektrike dhe ujit të pijshëm.
  1. **Plazhi Lukovë:**
* Mungon energjia elektrike, rrjeti i Ujësjellës-Kanalizimeve;
* Subjektet që operojnë në këtë plazh kanë problem me plotësimin e kritereve dhe standarteve të stacionit të plazhit;
* Të gjitha subjektet në këte plazh operojnë me gropa septike jashtë standarteve;
* Ka mungesa të theksuara të tabelave informuese s
  1. **Plazhi Borsh:**
* Ka mungesë të investimeve në infrastrukturë nga ana e Bashkisë, rehabilitimi i rrugës, mungesa e ndriçimit, ujit, gjelbërimit dhe mbledhja e mbeturinave;
* Ka grumbullime të mbetejeve urbane dhe problematika me evadimin e tyre;
* Mungojnë tabelat informuese.
  1. **Plazhi Qeparo dhe Porto Palermo:**
* Në Plazhin e Qeparoit janë vendosur çadra dhe shezllone, por në përgjithësi mungonin tualetet, dushet, dhomat e zhveshjes, etj;
* Ka problematika me markimin e zonës së notimit dhe tabelat informuese.
  1. **Plazhi Llaman:**
* Rruga që të çon në plazhin e Llamanit është e pashtruar dhe pa sinjalistikë;
  1. **Plazhi Potam, Maraç& Himarë:**
* Në plazhin e Potamit dhe plazhin e Himarës përgjithësisht subjektet respektojnë pjesën e hapësirës mes çadrave por përgjithësisht mungojnë bovat për markimin e zonës së notimit;
* Mungojnë shërbimet higjenike dhe dhomat e zhveshjes, por në shërbim të pushuesve janë vënë tualetet e njësive të shërbimit.
  1. **Plazhi Livadhit**
* Nga kontrolli në plazhin e Livadhit është konstatuar se përgjithësisht subjektet respektojnë pjesën e hapësirës mes çadrave dhe nga vija e ujit;
* Mundojnë tabelat informuese.
  1. **Plazhi Jal:**
* Nga kontrolli në plazhin e Jalës është konstatuar se përgjithësisht subjektet respektojnë pjesën e hapësirës mes çadrave dhe nga vija e ujit;
* Në stacionet e plazheve përgjithësisht mungojnë tabelat informuese.
  1. **Plazhi i Dhërmiut:**
* Mangësi janë konstatuar në plotësimin e kritereve si rrethimi me bova, vendosja e flamujve të sigurisë dhe tabelat informuese.
  1. **Plazhi Perivol:**
* Përgjatë plazhit të Perivolit, rruga e shëtitores është e pashtruar deri në fund, pa ndriçim dhe pa sinjalistikë;
* Mangësi kishte në plotësimin e disa nga kritereve, rrethimi me bova, flamujt e sigurisë, dhe tabelat informuese.
  1. **Plazhi “Rrugët e Bardha”, Palasë:**
* Edhe në këtë plazh përgjithësisht mungojnë tabelat informuese.
  1. Në zbatim të ligjit nr. 107/2014 “*Për Planifikimin dhe Zhvillimin e Territorit*”, i ndryshuar, ligjit Nr. 9780, datë 16.07.2007 *“Për Inspektimin dhe Mbrojtjen e Territorit nga Ndërtimet e* Kundërligjshme”, i ndryshuar, është kryer monitorimi i rregullt i vijës bregdetare, bazuar në planin e punës të miratuar , janë marrë foto përkatëse nga terreni, janë përgatitur memo dhe raportime mujore mbi problematikat e hasura. Për rastet e konsideruara urgjente dhe në shkelje është bërë trajtimi me prioritet i tyre, siç janë rastet e ndërtimeve pa leje, ndërhyrjeve në mjedis, erozionet e dherave pranë brigjeve apo ndotjet e ujërave. Problematika të tilla janë hasur në pjesën veriore të “ Gjrit të Baxhos” në subjektin “Bora-Bora”, Ksamil, në Lukovë etj. Eshtë ndjekur dhe zbatuar me përpikmëri linja e raportimit e përcaktuar nga institucioni dhe janë njoftuar në rrugë zyrtare institucionet përgjegjëse.
  2. Bashkëpunimi me Njësitë e Qeverisjes Vendore dhe institucionet e tjera për mbarëvajtjen e sezonit turistik veror 2021 në përgjithësi ka qënë korrekt. ARB Sarandë, ka qenë pjesë e Task Forcës në nivel lokal, për mbarëvajtjen e sezonit turistik veror 2021, duke shprehur shqetësimet, problematikat e hasura në terren dhe mundësitë për zgjidhje konkrete. Kryesisht problematika të llojit ndotje akustike nga subjektet ne orët e vona të natës në Sarandë, Plazhet e Dhërmiut dhe Drimadhes, mungesa e kritereve të sigurisë, etj*.*

1. **Hapësirat publike, sipas njësive vendore, raporti në parcela me sezonin turistik veror 2020:**

|  |  |  |
| --- | --- | --- |
| Përmbledhje e parcelave publike për sezonin turistik veror 2021 | | |
| BASHKIA | **PARCELA PUBLIKE** | |
| **SHKODËR** | 105 |
| **LEZHË** | 232 |
| **DURRËS** | 338 |
| **KAVAJË** | 67 |
| **RROGOZHINË** | 23 |
| **DIVJAKË** | 21 |
| **POGRADEC** | 27 |
| **FIER** | 79 |
| **VLORË** | 121 |
| **HIMARË** | 79 |
| **SARANDË** | 18 |
| **TOTALI** | **1110** |

* Në kuadër të sezonit turistik veror 2021, hapja e sezonit turistik, dokumentacioni, procedura e miratimit, monitorimi për ushtrimin e veprimtarisë si stacion plazhi, u realizua në përputhje me VKM-në Nr. 171 datë 27.03.2019 “*Për miratimin e Rregullores për kushtet dhe kriteret e ushtrimit të veprimtarisë së stacionit të plazhit”,*i ndryshuar.
* Aplikimi për marrjen në përdorim të hapësirës së plazhit për ushtrimin e veprimtarisë si stacion plazhi u krye nëpërmjet portalit e-Albania, në dy faza, konkretisht faza e parë nga data 17.05.2021 deri 05.06.2021 dhe faza e dytë nga 05.07.2021 deri 09.07.2021, ku të gjithë subjektet e interesuara patën mundësinë të aplikonin. Në përfundim të procesit të aplikimit në portalin e-Albania, janë identifikuar hapësirat e plazhit për të cilat nuk ka pasur aplikime gjatë të dy fazave. Për këto parcela duke qene se nuk mund të lidhen kontrata, referuar pikës 11, neni 14, të VKM-së së sipërcituar, sipas parashikimeve të kësaj rregullore, janë plazhe publike.
* Në zbatim të VKM-së 1172/2020, Neni 14, pika 10 e të cilit përcakton se: *10. Në fund të pikës 17 shtohet fjalia, me këtë përmbajtje: “Në plazhet publike, njësia e vetëqeverisjes vendore vendos sinjalistikë të dallueshme me shënimin “Plazh publik”,* nga AKB, i’u kërkua të gjitha njësive vendore, marrja e masave për vendosjen e sinjalistikës dalluese në plazhet publike, sipas hartës së miratuar nga Komiteti i Menaxhimit të Sezonit, bazuar në propozimet e njësive të vetëqeverisjes vendore, në funksion të garantimit të këtyre sipërfaqeve për përdorim të lirë nga të gjithë pushuesit, si dhe lirimin e tyre në rast zënie të këtyre parcelave.

Si rezultat, pati një rritje të sipërfaqes së plazhit publik, si më poshtë vijon:

|  |  |  |  |  |
| --- | --- | --- | --- | --- |
|  |  | Nr. Parcela (të miratuara fillimisht, nga harta e plazheve) | Kthyer publike (pas përfundimit të procesit të aplikimit në portalin e-Albania) | *Total* |
| BASHKIA | **SHKODER** | 15 | 90 | **105** |
| **LEZHE** | 19 | 213 | **232** |
| **DURRES** | 148 | 190 | **338** |
| **KAVAJE** | 53 | 14 | **67** |
| **RROGOZHINE** | 20 | 3 | **23** |
| **DIVJAKE** | 10 | 11 | **21** |
| **POGRADEC** | 16 | 11 | **27** |
| **FIER** | 17 | 62 | **79** |
| **VLORE** | 19 | 102 | **121** |
| **HIMARE** | 56 | 23 | **79** |
| **SARANDE** | 6 | 12 | **18** |
| *Total* | | **379** | ***731*** | ***1110*** |

* **Rritje të parcelave të plazhit publik, ka patur dhe në raport me sezonin turistik veror 2020, ku në sezonin turistik veror 2020 shërbyen si parcela publike 485 të tilla dhe në sezonin turistik veror 2021 shërbyen si plazhe publike 1110 parcela.**

2021

1. **Problematika të sezonit turistik veror 2021.**
2. Gjatë këtij sezoni turistik veror 2021, janë konstatuar dhe raportuar nga subjekte të ndryshme problematika me hartat e stacionit të plazhit të propozuara nga njësitë e qeverisjev vendore dhe të miratuara nga Komiteti i Menaxhimit të Sezonit Turistik. Në disa raste sipërfaqet në terren nuk përputhen me sipërfaqet në aplikim ose ka mbivendosje të tyre.

Kjo situatë solli dhe problematika me ndarjen e parcelave të plazhit në terren nga ana e njësive të qeverisjes vendore, pas nënshkrimit të kontratës për ushtrimin e veprimtarisë së stacionit të plazhit. AKB, kërkoi zyrtarisht nga të gjitha njësitë e qeverisjes vendore, dorëzimin e parcelave pranë subjekteve që nënshkruajnë kontratën me AKB dhe njësitë e vetëqeverisjes vendore si palë përfituese, në zbatim të nenit 14, pika 8/12/ a /b e VKM-së 1172/2020, i cili përcakton:

*12. Dorëzimi i hapësirës së plazhit bëhet, si më poshtë vijon:*

1. *brenda 10 (dhjetë) ditëve nga data e nënshkrimit të kontratës, topografi i njësisë përkatëse të vetëqeverisjes vendore ndan me procesverbal në terren koordinatat e stacionit të plazhit dhe njofton policinë bashkiake për monitorimin e veprimtarisë;*
2. *një kopje e procesverbalit depozitohet pranë zyrës qendrore të AKB-së brenda 10 (dhjetë) ditëve nga momenti hartimit të tij.”*
3. Problematikë, vijon të paraqesë ofrimi i standarteve në plazhet publike. Veçanërisht pjesa e kritereve të lidhura me sigurinë në plazhe dhe infrastruktura e plazhit publik, në zbatim të Vendimit të Këshillit të Ministrave Nr. 171, datë 27.03.2019 Për miratimin e rregullores “*Për kushtet dhe kriteret e ushtrimit të veprimtarisë së stacionit të plazhit”, i ndryshuar* dhe ku për secilën bashki renditen rekomandimet si më poshtë vijon:
   1. Tabelizimi i të gjitha hapsirave publike, ku të paraqitet termi “**PLAZH PUBLIK**” si dhe numrat e emergjencës dhe këshillat për pushuesit;
   2. Ngritja e pikave të vrojtimit dhe pajisja e hapsirave publike me vrojtues të certifikuar;
   3. Siurimi i pastrimit të paktën 2 herë në ditë të hapsirave publike;
   4. Pajisja e hapsirave publike me shërbime higjenike;
   5. Markimi i zonës së notimit;
4. Bashkia Vlorë, nuk ka pranuar të nënshkruajë kontratat për stacionet e plazhit në cilësinë e subjektit përfitues.

Kontratat e firmosura nga AKB dhe subjektet janë depozituar në Bashkinë Vlorë për firmë, në funksion dhe të detyrimit të njësisë vendore për dorëzimin e parcelave të plazhit, por nuk janë firmosur nga ana e bashkisë.

1. Ka nevojë për një numër më të lartë vrojtuesish plazhi, të cilët duhet të angazhohen në këtë lloj shërbimi në plazhe. Shumë subjekte kanë paraqitur në AKB shqetësimin se nuk arrijnë të gjejnë vrojtues plazhi të certifikuar në tregun e punës.
2. **KONKLUZIONE**
3. Për këtë sezon veror turistik subjektet janë pajisur me kontratën për ushtrimin e veprimtarisë së plazhit në zbatim të Vendimit të Këshillit të Ministrave Nr. 171, datë 27.03.2019 Për miratimin e rregullores “*Për kushtet dhe kriteret e ushtrimit të veprimtarisë së stacionit të plazhit”, të ndryshuar.*
4. Subjekteve i është sjellë në vëmendje rëndësia e respektimit të kritereve dhe kushteve të përcaktuara nga Vendimi i Këshillit të Ministrave Nr. 171, datë 27.03.2019 Për miratimin e rregullores “*Për kushtet dhe kriteret e ushtrimit të veprimtarisë së stacionit të plazhit” i ndryshuar* dhe kanë patur kohën e mjaftueshme për marrjen e masave për zbatimin e tyre. Veçanërisht është theksuar plotësimi i kritereve që lidhen me garantimin e jetës dhe sigurisë së pushuesve në plazhe, të tilla si pika e vrojtimit, vrojtuesit e çertifikuar dhe markimi i zonës së notimit.
5. Në bazë të pikës 10/ iii,  të VKM Nr. 1172/2020, subjekti duhet të depozitojë marrëveshjen e noterizuar me vrojtuesin e plazhit (shoqëruar me certifikatën përkatëse të kualifikimit), në mënyrë që AKB të vijojë më përgatitjen e kontratës. Ky parashikim i VKM-së solli vonesa të konsiderueshme në procesin e nënshkrimit të kontratave për ushtrimin e veprimtarisë së stacionit të plazhit me subjektet. AKB propozon që të ketë një rishikim të VKM-së 171/2019, duke parashikuar verifikimin e vrojtuesit të plazhit në subjekt, në terren, nga ana e inspektoriatit të turizmit.
6. **PRIORITETE:**
7. Rishikimi i Vendimit të Këshillit të Ministrave Nr. 171, datë 27.03.2019 Për miratimin e rregullores “*Për kushtet dhe kriteret e ushtrimit të veprimtarisë së stacionit të plazhit”, të ndryshuar, sipas problematikave që u ndëshën këtë sezon turistik* (mbivendosja e hartës së plazhit, dorëzimi i parcelave, sipërfaqa e stacionit të plazhit).
8. Ofrimi i standarteve në plazhet publike, nga ana e njësive vendore. Veçanërisht pjesa e kritereve të lidhura me sigurinë në plazhe dhe infrastruktura e plazhit publik, në zbatim të Vendimit të Këshillit të Ministrave Nr. 171, datë 27.03.2019 Për miratimin e rregullores “*Për kushtet dhe kriteret e ushtrimit të veprimtarisë së stacionit të plazhit”, i ndryshuar* dhe ku për secilën bashki renditen rekomandimet si më poshtë vijon:
   1. Tabelizimi i të gjitha hapsirave publike, ku të paraqitet termi “**PLAZH PUBLIK**” si dhe numrat e emergjencës dhe këshillat për pushuesit;
   2. Ngritja e pikave të vrojtimit dhe pajisja e hapsirave publike me vrojtues të certifikuar;
   3. Siurimi i pastrimit të paktën 2 herë në ditë të hapsirave publike;
   4. Pajisja e hapsirave publike me shërbime higjenike;
   5. Markimi i zonës së notimit;
9. Monitorimi i zonës bregdetare, ndërhyrjet në territor, mjedisi dhe raportimi i problematikave pranë institucioneve kompetente për ndërhyrje.
10. Realizimi i procedurës së aplikimit online për ushtrimin e veprimtarisë së stacionit të plazhit për sezonin turistik veror 2022, brenda muajit dhjetor 2021.

|  |  |  |  |  |
| --- | --- | --- | --- | --- |
| Nr. | Të dhëna mbi kontratat e plazhit dhe vrojtuesit | Numri total për sezonin turistik veror 2020 | Numri total për sezonin turistik veror 2021 | Diferenca |
| 1. | Kontrata total | 965 | 1093 (deri në këto momente) | 128 më tepër |
| 9. | Vrojtues të çertifikuar | 520 | 743 | 223 më shumë |